เบิกงบลงทุนกระเตื้อง ยอด7เดือนทำได้48.56%ต่ำกว่าเป้าเล็กน้อย
คลังยิ้มเบิกจ่ายงบ 7 เดือนได้เกินครึ่ง งบลงทุนต่ำเป้าเล็กน้อย ส่วนรัฐวิสาหกิจได้ 77% ของเป้า
16 พ.ค. 2560

คลังยิ้มเบิกจ่ายงบ 7 เดือนได้เกินครึ่ง งบลงทุนต่ำเป้าเล็กน้อย ส่วนรัฐวิสาหกิจได้ 77% ของเป้าแหล่งข่าวจากกระทรวงการคลัง เปิดเผยว่า การเบิกจ่ายงบประมาณปี 2560 แยกตามหน่วยงาน ตั้งแต่ต้นปีงบประมาณถึงวันที่ 5 พ.ค.ที่ผ่านมา วงเงินงบประมาณรวม 2.01 ล้านล้านบาท เบิกจ่ายได้แล้ว 1.2 ล้านล้านบาท หรือ 59.98% สะท้อนว่ามาตรการเร่งเบิกจ่ายของรัฐบาลได้ผล เนื่องจากผ่านไป 7 เดือนของปีงบประมาณสามารถเบิกจ่ายได้มากกว่าครึ่งของงบทั้งหมดเป็นจำนวนมากทั้งนี้ การเบิกจ่ายดังกล่าวแยกเป็นการเบิกจ่ายงบประจำ 1 ล้านล้านบาท ของวงเงิน 1.6 ล้านล้านบาท หรือ 62.94% และเป็นการเบิกจ่ายงบลงทุน 2.01 แสนล้านบาท ของวงเงิน 4.14 แสนล้านบาท หรือ 48.56% ต่ำกว่าเป้าหมายที่ตั้งไว้ว่าจะเบิกจ่ายให้ได้ 49.46% เพียงเล็กน้อยสำหรับหน่วยงานที่มีงบประมาณตั้งแต่ 1,000 ล้านบาท และเบิกจ่ายได้สูง 10 อันดับ คือ การท่องเที่ยวแห่งประเทศไทย องค์การสวนพฤกษศาสตร์ ธนาคารเพื่อการส่งออกและนำเข้าแห่งประเทศไทย ธนาคารเพื่อการเกษตรและสหกรณ์การเกษตร องค์การคลังสินค้า ธนาคารออมสิน ธนาคารพัฒนาวิสาหกิจขนาดกลางและขนาดย่อม บรรษัทประกันสินเชื่ออุตสาหกรรมขนาดย่อม องค์การตลาดเพื่อเกษตรกร และการยางแห่งประเทศไทยขณะที่หน่วยงานเบิกจ่ายล่าช้า 10 แห่งแรก คือ การนิคมอุตสาหกรรมแห่งประเทศไทย องค์การสะพานปลา การทางพิเศษแห่งประเทศไทย องค์การจัดการน้ำเสีย การรถไฟแห่งประเทศไทย สถาบันวิจัยวิทยาศาสตร์และเทคโนโลยีฯ การประปาส่วนภูมิภาค การรถไฟฟ้าขนส่งมวลชนแห่งประเทศไทย องค์การอุตสาหกรรมป่าไม้ และสถาบันการบินพลเรือนด้านรัฐวิสาหกิจสามารถเบิกจ่ายได้ 1.07 แสนล้านบาท จากเป้าเบิกจ่าย 1.39 แสนล้านบาท คิดเป็น 77% ของเป้าหมายที่ตั้งไว้